“บล.ไอร่า” แนะสอย 7 หุ้น “ดิวิเดนด์ยีลด์” ทะลุ 5% ก่อนเข้าฤดูปันผล!
“บล.ไอร่า” แนะสอย 7 หุ้น “ดิวิเดนด์ยีลด์” ทะลุ 5% ก่อนเข้าฤดูปันผล!
“บล.ไอร่า” แนะสอย 7 หุ้น “ดิวิเดนด์ยีลด์” ทะลุ 5% ก่อนเข้าฤดูปันผล!
6 ก.พ. 2563

ฝ่ายวิจัย บริษัทหลักทรัพย์ไอร่า จำกัด (มหาชน) หรือ AIRA ประเมินทิศทางตลาดหุ้นไทยในช่วงเดือนกุมภาพันธ์ ว่า ดัชนีมีโอกาสฟื้นตัว หลังจากดัชนีปรับตัวหลุด 1,500 จุด จากปัจจัยบวกกระแสเงินทุนส่วนเกิน ทั้งจาก FED และ ECB ที่ยังคงส่งสัญญาณผ่อนคลายนโยบายทางการเงินต่อเนื่อง
รวมทั้งการประกาศผลประกอบการในไตรมาส 4/2562 ของหุ้นในกลุ่ม Real Sector ที่ทยอยออกมาจนถึงสิ้นเดือนกุมภาพันธ์นี้ และเป็นเข้าสู่ฤดูกาลการจ่ายเงินปันผล ซึ่งคาดว่ามีโอกาสเห็นแรงเก็งกำไร และซื้อคืนหุ้นที่ราคาปรับตัวลงมาแรงก่อนหน้าจนทำให้อัตราผลตอบแทนจากเงินปันผลอยู่ในระดับที่น่าสนใจ จึงประเมินการเคลื่อนไหวของดัชนีโดยให้แนวรับแรก 1,500 จุด และแนวรับถัดไป 1,485 จุด ส่วนแนวต้านแรกที่ 1,543 และ แนวต้านถัดไป 1,566 จุด
“ในเดือนมกราคมที่ผ่านตลาดหุ้นไทยตื่นตระหนกกับปัจจัยลบการแพร่ระบาดของเชื้อไวรัสโคโรนา และประเด็นในประเทศจากการเบิกจ่ายงบประมาณที่ต้องล่าช้าออกไป ซึ่งกดดันตลาดหุ้นไทยปรับตัวลงต่ำกว่า  1,500 จุด ซึ่งถือเป็นระดับใกล้เคียงค่าเฉลี่ยของ P/E ย้อนหลัง 5 ปี ที่ 18 เท่า”
ส่วนประเด็นที่ยังคงต้องจับตาในเดือนนี้ อาทิ การประมูลคลื่น 5G, สถานการณ์การเมืองในประเทศ อาจส่งผลต่อการลงทุนและสร้างความผันผวนให้กับภาพรวมตลาดฯ ไทย และแนวโน้มราคาน้ำมัน มีโอกาสปรับขึ้นหากกลุ่มผู้ผลิตน้ำมันขยายระยะเวลาการลดการผลิตออกไปจากเดิมครบกำหนด มี.ค. 63
ดังนั้นแนะนำกลยุทธ์ลงทุนโดยเน้นหุ้นกลุ่ม Dividend Play เช่น JASIF, TOP, ORI, SPALI, SCB, AP และ BTS ที่ราคาปรับตัวลงมาแรงแล้วอัตราการจ่ายเงินปันผลอยู่ในระดับสูงกว่า 5% คาดว่าจะมีแรงเก็งกำไรในหุ้นกลุ่มดังกล่าวก่อนการประกาศจ่ายเงินปันผลในช่วงเดือน มี.ค. – เม.ย. 63
รองลงมาหุ้นรับเหมาก่อสร้าง เช่น CK, STEC, UNIQ และ SEAFCO เพราะมองราคาหุ้นปรับตัวลงรับรู้ข่าวร้ายไปค่อนข้างมากแล้ว ขณะที่คาดการณ์งานโครงการใหม่ๆ จากภาครัฐที่จะเริ่มเข้าในช่วงครึ่งหลังของปี’63 จะหนุนราคาหุ้นรับเหมาก่อสร้างฟื้นตัวขึ้นได้ และสุดท้ายกลุ่ม Health Care Play เช่น BCH, CHG และ RJH ในฐานะ Defensive Stock จากรายได้ที่สม่ำเสมอ พร้อมประเด็นบวกจากการปรับขึ้นค่าเหมาจ่ายรายหัวประกันสังคม หนุนผลประกอบการปีนี้เติบโตโดนเด่น และทยอยสะสมหุ้นที่มีความน่าสนใจเฉพาะตัว ได้แก่ AOT, CBG, GPSC, SINGER, THG และ UNIQ
